100 Sena mit-Twelid ta' Mro Carmelo Briffa (1907 - 2007) L-Ewwel Surmast tal-Banda San Gabriel Li nfakkru l-ħajja u l-ħidma ta' nies li taw xi kontribut siewi lir-raħal tagħna ta' Ħal Balzan huwa wieħed mill- għanijiet ta' din il-gazzetta. Hija tassew ħaġa xierqa, għalhekk, li nħallu tifkira lil ta' warajna ta' l-ewwel surmast tal- Banda 'San Gabriel, Maestro Carmelo Briffa, li ħalla d-dinja tal-ħajjin nhar il-11 t'April, 1972, fil-għomor ta' 65 sena. Huwa kien il-kbir fost is-sebat aħwa, ulied Agostino Briffa u Elena, imwielda Delicata. Sa miċ-ċokon tiegħu Carmelo wera ġibda kbira lejn il-mużika. Meta l-magħruf artista Balzani, is-Sur Gabriel Caruana, li huwa wkoll Segretarju tal-Każin 'San Gabriel, issuġġerixxa li l-Każin isir Każin tal- Banda, għajnejn il-Kumitat mill-ewwel waqgħu fuq Mro Briffa, li dak iż-żmien kien assistent surmast Mro Carmelo Briffa — Surmast Direttur Każin tal- Banda San Gabriel 1952- 1972 B'hekk Mro Carmelo Briffa ġie magħżul u maħtur l-ewwel surmast tal-Banda 'San Gabriel' ta' Ħal Balzan. Matul iż-żmien li dam surmast tal-Banda, Briffa ma naqas qatt li jissieħeb mal-Bandisti tiegħu fid-diversi programmi li l-Banda tat kemm fl- okkażjoni tal-festa titulari ta'' Marija Annunzjata kif ukoll f'okkażjonijiet oħra barra mir-raħal. Barra dan, Mro Briffa kellu fi ħsiebu wkoll it-tagħlim ta' l-allievi. Ta' sikwit kont tarah jitlagħlek il-każin u bis-sabar kollu jgħallem lill- allievi u jħarriġhom fl-istrumenti tal-banda. Tul dan iż-żmien ukoll huwa kkompona għadd ta' marċijiet li hu kien jirregala lill-Każin. Għalkemm illum Mro Briffa m'għadux iżjed magħna, bla ebda dubju t-tifkira, tiegħu tibqa' ħajja fostna meta ta' kull sena nisimgħu jindaqqu l-marċi ferrieħa li huwa ħallielna. Il-funeral li organizza l-Kumitat tal-Każin bla dubju ta' xejn jibqa' wieħed imfakkar għal ħafna snin. Il-Banda 'San Gabriel' akkumpanjat il-katavru mill-knisja ta' San Pawl tal-Wied, f' Birkirkara, sal-Knisja Kolleġġjata Bażilika fejn saritlu quddiesa 'presente cadavere'. Numru kbir ta' nies inġabru fit-toroq sabiex jaraw il-funeral, jisimgħu l-marċi funebri, u kif ukoll sabiex jagħtuh l-aħħar tislima. Jalla l-Mulej jagħtih il-mistieħ ta' dejjem. Nifirħu u nawguraw kull suċċess lis- Surmast il-ġdid tal-Banda 'San Gabriel — Maestro Clemente Sciberras. Mro Carmelo Briffa, l-ewwel Surmast Direttur tal-Banda San Gabriel Meħuda mill-Gazzetta Ħal Balzan ta' Lulju/Awwissu jidher jidderieġi waqt programm mużikali li sar fl-okkażjoni ta' għeluq 7972 il-ħamsin sena mit-twaqqif tas-Soċjetà 1920-1970: Każin tal-Banda San Gabriel Ħal Balzan AD 1920 JW 115